શીર્ષક: 5G કેસ : સુનાવણી દરમિયાન જૂહી ચાવલાની ફિલ્મનાં ગીતો ગવાયાં\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
5G કેસની સુનાવણી વખતે ચાલુ સુનાવણીમાં ગીતો ગવાયાં

અરજી કરનારાઓએ કોર્ટને કહ્યું હતું કે તે સરકારી એજન્સીઓને એ તપાસ કરવાનો આદેશ આપે કે 5જી સ્વાસ્થ્ય માટે કેટલું સુરક્ષિત છે.  

જોકે, આ વર્ચ્યુઅલ સુનાવણીમાં વિચિત્ર વાત એ બની કે તેમાં બે વખત અવરોધ આવ્યા.  

આ સુનાવણીમાં વર્ચ્યુઅલી જોડાયેલા બીબીસીના સંવાદદાતા વિનિત ખરેના જણાવ્યા અનુસાર ત્રણેય અરજીકર્તા 5જી ટેકનૉલૉજી વિરુદ્ધ દિલ્હી હાઈકોર્ટમાં પહોંચ્યાં હતાં. 

જ્યારે અરજી કરનારાઓના વકીલ દીપક ખોલસા 5જી તકનીક વિરુદ્ધ પોતાની દલિલો રજૂ કરી રહ્યા હતા ત્યારે જ અચાનક કોઈ ગીતનો અવાજ આવ્યો હતો. 

આ ગીત જૂહી ચાવલાની ફિલ્મનું હતું, 'લાલ લાલ હોઠોં પર ગોરી કિસકા નામ હૈ.' ગીતનો અવાજ સાંભળતા જ સૌ ચોંકી ગયા.  

લગભગ આઠ સેકંડ એ ગીતનો અવાજ આવ્યા બાદ જજ જે.આર. મિધાએ કોર્ટના સ્ટાફને એ વ્યક્તિને વર્ચ્યુઅલ કોર્ટમાંથી હઠાવી દેવા કહ્યું અને એવું પણ પુછ્યું કે વ્યક્તિ કોણ છે?

 જોકે, લગભગ છ મિનિટની કાર્યવાહી બાદ ફરી કોઈ ગીતનો અવાજ આવવા લાગ્યો. 

કાર્યવાહીમાં ફરીથી અવરોધ સર્જવા બદલ જજ મિધાએ અવરોધ કરનારી વ્યક્તિની ઓળખ કરી તેને કન્ટૅમ્પ નોટિસ જાહેર કરવા કહ્યું. તેમણે દિલ્હી પોલીસના આઈટી વિભાગનો સંપર્ક સાધવા પણ કહ્યું.  

આ મામલે બીબીસીએ દિલ્હી હાઈકોર્ટના રજિસ્ટ્રાર જનરલ મનોજ જૈન સાથે સંપર્ક કરવાના પ્રયાસો કર્યા જોકે, કોઈ સંપર્ક સાધી શકાયો નહીં. 

ઇન્ડિયન એક્સપ્રેસ ડોટકૉમના અહેવાલ પ્રમાણે અહેવાલ પ્રમાણે આ યુઝર 'મનીષા કોઇરાલા' અને 'જાનવી' જેવાં નામો સાથે સ્ક્રીન પર દેખાઈ રહ્યા હતા.

હાઇકોર્ટના જસ્ટિસ મીધાએ આ કૃત્યની ગંભીર નોંધ લઈને તેમના સ્ટાફને વિઘ્ન પાડનાર તમામ લોકોની ઓળખ કરવાના આદેશ આપ્યા હતા. 

જેથી તેમની સામે કોર્ટની અવમાનનાનો કેસ ચલાવી શકાય. 

નોંધનીય છે કે જૂહી ચાવલાએ પોતાનાં ટ્વિટર અને ઇન્સ્ટાગ્રામ એકાઉન્ટ પર આ વર્ચ્યુઅલ સુનાવણીની લિંક શૅર કરી હતી.

આ ઘટના બાદ કોર્ટના સ્ટાફ દ્વારા કોર્ટરૂમ 'લૉક' કરી દેવામાં આવ્યો હતો.  જે બાદ કોર્ટની કાર્યવાહી યોગ્ય રીતે ચાલી હતી. 

નોંધનીય છે આ સુનાવણી દરમિયાન જૂહી ચાવલા પણ હાજર રહ્યાં હતાં. 

કઈ રીતે ખૂલશે લૉકડાઉન? ICMRએ શું કહ્યું?

કોરોના વાઇરસ

દેશમાં કોરોના વાઇરસની બીજી લહેર ચાલી રહી છે અને મોટાભાગના રાજ્યોમાં (આંશિક) લૉકડાઉન અને રાત્રી કર્ફ્યૂ સહિતના નિયંત્રણો પ્રવર્તમાન છે.

દરમિયાન ‘ઇન્ડિયન એક્સપ્રેસ’ના અહેવાલ અનુસાર આઈસીએમઆર (ઇન્ડિયન મેડિકલ...